CELEX: 62007TN0482
Language: lv
Date: 2007-12-20 00:00:00
Title: Lieta T-482/07: Prasība, kas celta 2007. gada 20. decembrī — Nynäs Petroleum un Nynas Petróleo /Komisija

23.2.2008   
            
            
               LV
            
            
               Eiropas Savienības Oficiālais Vēstnesis
            
            
               C 51/56
            
         Prasība, kas celta 2007. gada 20. decembrī — Nynäs Petroleum un Nynas Petróleo/Komisija
   (Lieta T-482/07)
   (2008/C 51/101)
   Tiesvedības valoda — angļu
   Lietas dalībnieki
   
      Prasītāji: AB Nynäs Petroleum (Stokholma, Zviedrija) un Nynas Petróleo, SA (Madride, Spānija) (pārstāvji — D. Beard, Barrister un M. Dean, Solicitor)
   
      Atbildētāja: Eiropas Kopienu Komisija
   Prasītāju prasījumi
   
               —
            
            
               atcelt lēmuma 1. pantu tiktāl, ciktāl tas attiecas uz Nynäs laika periodā no 1991. līdz 1996. gadam;
            
         
               —
            
            
               atcelt lēmuma 1. pantu tiktāl, ciktāl tas attiecas uz Nynäs saistībā ar cenu saskaņošanu;
            
         
               —
            
            
               atcelt lēmuma 2. pantu tiktāl, ciktāl tas paredz Nynäs SA naudas sodu EUR 10 642 500 apmērā un AB Nynäs EUR 10 395 000 apmērā vai, pakārtoti, attiecīgi samazināt šī naudas soda apmēru;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Ar šo prasību prasītāji saskaņā ar EKL 230. pantu lūdz daļēji atcelt Komisijas 2007. gada 3. oktobra Lēmumu C(2007)4441 (gala redakcija) attiecībā uz EKL 81. panta piemērošanas procedūru (lieta COMP/38.710 — Bitumen Spain), ar kuru Komisija atzina, ka prasītāji, Nynäs Petroleum un Nynas Petróleo (turpmāk tekstā kopā — “Nynäs”), kopā ar citiem uzņēmumiem veidoja virkni vienošanos un saskaņotu darbību, veicot komercdarbību ar bitumenu Spānijas teritorijā, kas izpaudās kā vienošanās par tirgus sadali un cenu saskaņošana; un/vai samazināt prasītājiem piespriesto naudas sodu saskaņā ar EKL 229. pantu.
   Prasījumu pamatojumā prasītāji izvirza šādus pamatus:
   
               (i)
            
            
               tiek apgalvots, ka Komisija kļūdījās savā novērtējumā par Nynäs dalības ilgumu tirgus sadales vienošanās, īpaši uzskatot, ka Nynäs iesaiste pārkāpumā ilga no 1991. līdz 1996. gadam;
            
         
               (ii)
            
            
               turklāt tiek apgalvots, ka Komisijas atzinums par Nynäs iesaisti cenu noteikšanas pārkāpumos bija kļūdains;
            
         
               (iii)
            
            
               visbeidzot, prasītāji apgalvo, ka Komisija kļūdījās savā novērtējumā par Nynäs iesaistes pārkāpumos un piemērojamās naudas soda apmēra noteikšanā pakāpi.